|  |  |
| --- | --- |
|  | Številka: 3832-36/2022/3 |
| Datum: 4. 1.2023 |
|  |
|  |
|  |

Zadeva: **Zadeva: Odgovori na prejete pripombe na izračun tehtanega povprečnega stroška kapitala (WACC) za izvajanje univerzalne poštne storitve Pošte Slovenije d.o.o. na dan 31. 12. 2021**

Agencija za komunikacijska omrežja in storitve Republike Slovenije (v nadaljevanju: agencija) je s pomočjo neodvisnega zunanjega finančnega svetovalca izvedla izračun tehtanega povprečnega stroška kapitala (v nadaljevanju: WACC) za izvajanje univerzalne poštne storitve Pošte Slovenije, d. o. o. (v nadaljevanju: Pošta Slovenije), in sicer na dan 31. 12. 2021 znaša WACC 6,9 %. Uporaba WACC za izračun stroškov kapitala je opredeljena v drugem odstavku 5. člena Splošnega akta o ločenih računovodskih evidencah in prepovedi subvencioniranja (Uradni list RS, št. 29/10).

Agencija je 15. novembra 2022 na spletni strani objavila izračun WACC za izvajanje univerzalne poštne storitve Pošte Slovenije na dan 31. 12. 2021 in pozvala zainteresirano javnost, da do vključno 15. decembra 2022 posreduje pripombe, predloge ali dopolnitve. Do izteka roka je pripombe posredovale le Pošta Slovenije. Agencija je prejete pripombe objavila na svoji spletni strani 21. decembra 2022, v nadaljevanju pa podaja odgovore nanje.

Pošta Slovenije je podala pripombo, da je agencija ni obvestila o izračunu neposredno, prav tako ji ni dala statusa stranke v postopku temveč samo zainteresirane javnosti.

Agencija pojasnjuje, da izračun WACC-a ni upravni postopek, zato agencija s pomočjo mehanizma javnih naročil, odda izračun WACC-a izbranemu neodvisnemu zunanjemu finančnemu izvajalcu. Agencija izračun preveri ter ga na svoji spletni strani posreduje v javno obravnavo.

Pošta Slovenije podaja pripombo, da WACC za leto 2021, ki ga uporabijo pri vlogi za spremembo cen v sredini leta 2023, ni več najprimernejši in sicer zaradi velike krepitve inflacije, ki je posledica ruske vojaške agresije na Ukrajino. V nadaljevanju Pošta Slovenije navaja obdobne spremembe spremenljivk, ki so potrebne za izračun stopnje WACC;

* netvegane stopnje donosa 31. 12. 2021 = 1,50 % : 30. 6. 2022 = 2,0 %,
* tržne premije za tveganje 31. 12. 2021 = 5,75 % : 30. 6. 2022 = 6,0 %,
* zahteva stopnja donosa dolžniškega kapitala 31. 12. 2021 = 2,3 % : v Pošti Slovenije upoštevan 6 - mesečni EURIBOR med 2,2 % in 3,3 %.

Pošta Slovenije dodaja, da se posledično poviša zahtevana stopnja donosa na lastniški kapital, ki je tudi spremenljivka, potrebna za izračun stopnje WACC.

Pošta Slovenije predlaga agenciji, da spremeni izračun stopnje WACC na način, da v izračunu uporabi zadnje znane vrednosti (podatki vključno s 30. 6. 2022) za naslednje spremenljivke: netvegane stopnje donosa, tržne premije za tveganje in zahtevane stopnje donosa dolžniškega kapitala.

Agencija ne sledi pripombam Pošte Slovenije in pojasnjuje, da pri izračunu WACC na dan 31. 12. 2021 ni mogoče upoštevati dogodkov in gospodarskih ter ekonomskih sprememb, ki so nastale po tem datumu. Agencija se strinja z ugotovitvijo, da se gospodarsko okolje hitro spreminja, zato tudi izvede in načrtuje izračune stopnje WACC enkrat letno in ne na triletno obdobje, kot je bil predlog Pošte Slovenije v pripombi k Programu dela in finančnemu načrtu za leto 2021. Navedba Pošte Slovenije, da lahko stopnjo WACC v višini 6,9 % uporabi šele pri vlogi za spremembo cen v sredini leta 2023 ne drži saj lahko Pošta Slovenije poda vlogo za spremembo cen že prej, saj zato ni nobenih ovir.

Glede na navedeno agencija sklepno pojasnjuje, da ne sledi predlogom in pripombam Pošte Slovenije za spremembo višine WACC, tako da WACC za izvajanje univerzalne poštne storitve Pošte Slovenije na dan 31. 12. 2021 znaša 6,9 %.

|  |  |
| --- | --- |
|  |  |
|  |  |
|  |  |
|  |  |
|  |  |